2004 m. Indijos vandenyno cunamis

2004 m. Indijos vandenyno cunamis – plataus masto stichinė nelaimė, įvykusi 2004 m. gruodžio 26 d. Indijos vandenyno pakrančių regione.

Gruodžio 26 d. 00:58:53 (UTC) laiku įvyko 9,3 balo žemės drebėjimas, kurio epicentras buvo į vakarus nuo Sumatros, netoli Simeuluės salos. Vertikalūs žemės plutos judesiai sukėlė galingas cunamio bangas. Jo galia prilygo 20 petadžaulių arba dukart daugiau, nei visų per Antrąjį pasaulinį karą panaudotų karinių ginklų (įtraukiant ir 2 atomines bombas). Radiolokaciniai palydovai užfiksavo 500–1000 km/h greičiu sklindančią bangą; praėjus 2 valandoms po drebėjimo bangos aukštis atvirame vandenyne siekė 60 cm. Tačiau pakrantėse banga pakilo tiek, kad į sausumą įsiveržė per 2-4 km, bangų aukštis vietomis pasiekė 10-30 m.

Labiausiai nukentėjo gretimos Indonezijos pakrantės bei pakrantės į šiaurės vakarus nuo epicentro. Dėl bangų difrakcijos nukentėjo ir į vakarus nukreipti krantai (vakarų Šri Lanka, Indija) ir net labai tolimos Rytų Afrikos pakrantės. Tuo tarpu Bengalų įlankos pakrantės nukentėjo nesmarkiai. Cunamio banga greičiausiai (per 50 min.) pasiekė Indonezijos krantus, o iki Somalio ritosi net 7 valandas. Žymus (1,5 m) vandens lygio pakilimas pastebėtas net PAR, iki ten banga ritosi 16 valandų. Dalis cunamio energijos pateko į Ramųjį vandenyną ir jo pakrantėse sukėlė pastebimą vandens lygio pakilimą. Trys pirmosios (ypač trečioji) bangos buvo stipriausios, vėliau visą dieną ritosi silpnesnės. Cunamis užgriuvo dvejopai – vietomis jūra labai smarkiai atsitraukė, o paskui staiga patvino, kitur potvynis kilo be išankstinių ženklų.

Dėl perspėjimo sistemos nebuvimo daugelis pakrančių gyventojų apie gresiančią nelaimę nieko nežinojo. Tankiai apgyvendintose pakrantėse neišvengta daug žmonių aukų. Žuvo ~ 235 tūkst. žmonių, dešimtys tūkstančių dingo be žinios, virš milijono gyventojų neteko pastogės. Labiausiai nukentėjo Indonezija (ypač Ačeho regionas), Šri Lanka, Tailandas, Maldyvai, Indija, Malaizija, Mianmaras, Somalis. Žuvo nemažai užsienio turistų (Švedijos, JAV, Australijos, Vokietijos ir kt.). Dėl cunamio regionas patyrė humanitarinę nelaimę, ekonominį nuosmukį. 2004 m. Indijos vandenyno cunamis pagal aukų skaičių yra trečias iš visų žinomų cunamių (nusileidžia tik 1556 m. Šaansi ir 1976 m. Tangšano cunamiams Kinijoje).

 Šalis Mirtys Sužeista Dingę Prarado būstą Patvirtinta Apskaičiuota1 Indonezija 130 736 167 736 — 37 063http://sify.com/news/fullstory.php?id=13713552 500 000+http://www.irw.org/tsunami/  Šri Lanka2 35 322http://www.wsws.org/articles/2005/dec2005/sri2-d29.shtml 21 411 516 150 Indija 12 405 18 045 — 5 640 647 599 Tailandas 53953http://www.tsunamimemorial.or.th/information.htm  8212 8457https://web.archive.org/web/20080413233433/http://www.disaster.go.th/news01/12_47/news_after_shock_34.pdf 2817 7000 Somalis 78 289http://news.bbc.co.uk/2/hi/africa/4560246.stm — — 5000https://web.archive.org/web/20080507034200/http://www.reliefweb.int/w/rwb.nsf/UNID/D39A0A882D6A7E9985256F82006A1158?OpenDocument Mianmaras 61http://sify.com/news/fullstory.php?id=13713552 400–600http://www.asianews.it/view.php?l=en&art=2255  45 200http://news.bbc.co.uk/2/hi/asia-pacific/4145489.stm 3200 Maldyvai 82http://www.tsunamimaldives.mv/?action=situationAssesment  108https://web.archive.org/web/20060823134549/http://www.mv.undp.org/drtf/presentation.pdf — 26 15 000+ Malaizija 68http://english.people.com.cn/200501/13/eng20050113_170555.html 75 299https://archive.today/20120523225957/www.channelnewsasia.com/killerwaves 6 — Tanzanija 10https://web.archive.org/web/20050104192608/http://www.abc.net.au/news/newsitems/200501/s1275702.htm 13 — — — Seišeliai 3https://web.archive.org/web/20080506125422/http://www.reliefweb.int/rw/RWB.NSF/db900SID/KHII-6KH4KY?OpenDocument 3 57 — 200https://web.archive.org/web/20060324222422/http://www.alnap.org/tec/pdf/TEC_initial_report_20051223_finalversion.pdf Bangladešas 2 2 — — — Pietų Afrikos Respublika 24http://www.capetimes.co.za/index.php?fSectionId=271&fArticleId=2357542 2 — — — Jemenas 2http://www.irinnews.org/report.asp?ReportID=45705&SelectRegion=Middle_East&SelectCountry=YEMEN 2 — — — Kenija 1 1 2 — — Madagaskaras — — — — 1000+http://news.bbc.co.uk/1/hi/world/africa/4129639.stm Iš viso ~184 167 ~230 210 ~125 000 ~45 752 ~1,69 mln. <small class="editlink noprint plainlinksneverexpand">

 Nuorodos 
 2004 m. Indijos vandenyno cunamis – YouTube vaizdo įrašas.

 Šaltiniai 

Kategorija:2004 metai
Kategorija:Žemės drebėjimai
Kategorija:Cunamiai